## политика за поверителност

### Дата: 01-ви декември 2023 г.

### СЪДЪРЖАНИЕ

- ### 1. ЦЕЛ НА НАСТОЯЩАТА ПОЛИТИКА

  ### 2. ДАННИ ЗА КОНТАКТ

  ### 3. АДМИНИСТРАТОР

  ### 4. ПОЛИТИКА ЗА ПОВЕРИТЕЛНОСТ

  ### 5. СЪБИРАНИ ОТ НАС ЛИЧНИ ДАННИ

  ### 6. КАК СЕ СЪБИРАТ ВАШИТЕ ЛИЧНИ ДАННИ

  ### 7. ЦЕЛИ, ЗА КОИТО ЩЕ ИЗПОЛЗВАМЕ ВАШИТЕ ЛИЧНИ ДАННИ

  ### 8. МЕЖДУНАРОДНИ ТРАНСФЕРИ

  ### 9. ПЕРИОД НА ЗАДЪРЖАНЕ

  ### 10. ВАШИ ЗАКОННИ ПРАВА

  ### 11. МЕРКИ ЗА БЕЗОПАСНОСТ

### 1. ЦЕЛ НА НАСТОЯЩАТА ПОЛИТИКА

1.1. В настоящата Политика за поверителност е определен начина, по който ние събираме и използваме вашите лични данни, когато работите с нашия кухненски робот „АЕНО“ (наричан по-долу в текста „робота“), както и предоставените ви възможности за избор във връзка с използването на вашата лична информация (Политика за поверителност).

Политиката е съставена така, че да ви помогне при разбирането на нашите практики по отношение на личните данни, включително и кои от тях ние събираме, защо ги събираме, какво правим с тях и как опазваме тези данни и вашите индивидуални права. В този документ е обяснено също как можете да се свържете с нас, за да получите допълнителни знания относно нашите практики във връзка с личните данни или за упражняването на вашите права.

1.2. Тази Политика ще ви помогне да разберете нашите практики, както и кои лични данни се събират от нас, защо се събират, за каква цел се използват и как ние защитаваме тези данни и вашите индивидуални права. Обяснено е също така как можете да се свържете с нас, за да получите допълнителни знания относно нашите практики във връзка с личните данни или за упражняването на вашите права.

1.3. Важно е всички лични данни да бъдат правилно събирани и съхранявани от нас. Ето защо, ако в рамките на взаимоотношенията ви с нас настъпят някакви промени във вашите лични данни, моля веднага да ни информирате.

1.4. Можем от време на време да променяме настоящата Политика с цел отразяване на начина, по който обработваме вашите лични данни. В случай на направени от нас промени, ние ще ви уведомим чрез коригиране на датата на влизане в сила, посочена в началото на тази Политика. При извършване от наша страна на значителни промени, засягащи съществено вашите права на поверителност, ние ще ви уведомим предварително и ще отразим тези промени в робота или ще се свържем с вас по електронна поща, така че да можете да прегледате въпросните промени преди да продължите да използвате услугите. В случай на несъгласие от ваша страна с така променената Политика, моля, прекратете използването на услугите или не се съгласявайте с актуализациите.

1.5. Ако имате някакви въпроси относно настоящата Политика, включително и всякакви искания за упражняване на вашите законни права, моля, не се колебайте да се свържете с нас на посочените тук по-долу координати.

### 2. ДАННИ ЗА КОНТАКТ

ул. „Япету“ № 1, Агиос Атанасиос, 4101, Лимасол, Кипър

ел. поща: dpo@asbis.com - длъжностно лице, отговарящо за защита на личните данни

### 3. АДМИНИСТРАТОР

Администратори, отговарящи за вашите лични данни, са следните фирми: „ЕЙ ЕС БИ АЙ ЕС СИ ЕНТЪРПРАЙЗИС ПЛС“ (ASBISC ENTERPRISES PLC), търговско дружество, учредено съгласно законодателството на Република Кипър под номер на регистрация HE 75069, със седалище на адрес: ул. „Япету“ № 1, Агиос Атанасиос, 4101, Лимасол, Кипър (наричано оттук нататък „Компанията“ или „ние“, „нас“, „нашия“), както и неговите дъщерни фирми. За целите на тази Политика терминът „дъщерна фирма“ ще означава юридическо лице, което директно или индиректно притежава или контролира, което е собственост на или се управлява, или което е под съвместно владение или контрол на друго юридическо лице. Тук използваното понятие „контрол“ ще означава правомощие за насочване на управлението или делата на дадено юридическо лице, а „собственост“ ще означава действителното притежание на петдесет процента (50 %) или повече от ценните книжа с право на глас или други еквивалентни дялове с право на глас от капитала на предприятието.

### 4. ПОЛИТИКА ЗА ПОВЕРИТЕЛНОСТ

4.1. При създаването на предоставеният ви робот, ние сме действали добросъвестно, вярвайки, че:

- разполагате с всички права, необходими за регистриране и използване на робота;
- сте навършили поне 18 години;
- сте предоставили достоверна информация за вас, необходима за работа с робота;
- сте наясно с факта, че чрез публикуването на лична информация вие очевидно сте я направили обществено достояние и достъпна за Компанията;
- осъзнавате, че някои сведения, изпратени от вас до други потребители на робота, не могат да бъдат изтрити от вас или от Компанията;
- вие разбирате и приемате разпоредбите на настоящата Политика за поверителност.

4.2. Ние не преглеждаме получената от вас потребителска информация, освен ако въпросното преглеждане не е необходимо, за да може Компанията да изпълни своите задължения към вас.

4.3. Тази Политика за поверителност е приложима единствено към граждани на Европейския съюз.

### 5. СЪБИРАНИ ОТ НАС ЛИЧНИ ДАННИ

5.1. Използваният в Политиката за поверителност термин „лични данни“ ще означава информация, която се отнася до вас и която ни позволява да ви идентифицираме, било пряко или в комбинация с друга притежавана от нас информация. Ние събираме, ползваме, съхраняваме и прехвърляме различни видове лични данни, които са групирани по следния начин:

#### a) Идентификационни данни

Включват: име/бащино име/фамилия, псевдоним или други подобни идентификатори.

#### b) Данни за контакт

Включват: адрес на електронната поща.

#### c) Данни за акаунта

Включват: възраст, пол, рецепти, бележки към рецепти.

#### d) Технически данни

Включват: информация за вашите технически устройства, история на дейността по техническо взаимодействие с робота.

#### e) Данни за използването

Включват: сведения за това как използвате робота.

#### f) Обобщени данни

Ние събираме, използваме и споделяме обобщени данни, произтичащи от обработката на лични данни за статистически цели (изходни данни). Обобщените сведения се извличат от вашите лични данни, но те не се считат за лична информация, тъй като не водят до пряко или непряко разкриване на вашата самоличност.

#### g) Специална категория данни

Ние НЕ СЪБИРАМЕ никакви лични данни от специална категория, т.е. подробности за вашата раса или етническа принадлежност, религиозни или философски вярвания, сексуален живот, сексуална ориентация, политически възгледи, членство в профсъюзи, здраве, генетични и биометрични данни. Ние също така не събираме никаква информация за наказателни присъди или извършени престъпления.

### 6. КАК СЕ СЪБИРАТ ВАШИТЕ ЛИЧНИ ДАННИ

6.1. Вашите данни се събират от нас чрез използване на различни методи:

1. Директни взаимодействия

Вие ни предоставяте вашата самоличност, данни за контакт и данни за акаунта. Това включва предоставяне на лични данни, когато вие:

- се регистрирате като потребител и работите с робота.

2. Автоматизирани технологии или взаимодействия | По време на вашето контактуване с робота ние автоматично събираме технически данни.

### 7. ЦЕЛИ, ЗА КОИТО ЩЕ ИЗПОЛЗВАМЕ ВАШИТЕ ЛИЧНИ ДАННИ

Цел / Активност | Видове данни | Законово основание за обработка на данните
Използваме тези данни, за да можем да ви предоставяме нашите услуги. | Идентификационни данни Данни за контакт Данни за акаунта | Съгласие

7.1. Вашата лична информация може също така да бъде обработвана по искане от страна на правоприлагащи или регулаторни органи, служби или агенции, както и за защита или при упражняване на правни искове. Личните данни няма да бъдат изтрити от нас, ако те са свързани с определено разследване или даден спор. Те ще продължат да се съхраняват дотогава, докато тези въпроси не бъдат изцяло решени, и/или за допустимия съгласно действащото/приложимо законодателство срок.

7.2. Моля да отбележите, че ако не желаете да обработваме ваши чувствителни или специални лични данни (включително и такива, свързани с вашето здраве, расов или етнически произход, политически възгледи, религиозни или философски убеждения, сексуален живот и сексуална ориентация), тогава ще трябва да се въздържате от публикуване на такъв вид информация или да не споделяте въпросните данни през робота. След като предоставите тези данни, достъп до тях ще имаме както ние, така и партньорите, явяващи се трети страни.

7.3. Имайте предвид, че можете да оттеглите вашето съгласие във всеки един момент. Ако се откажете от обработката на лични данни или не се регистрирате като потребител, вие пак ще можете да използвате робота.

7.4. В случай, че решим да продължим с обработката на вашите лични данни за всякаква друга цел, различна от посочените тук, ние ще ви предоставим подробности за въпросната цел преди да пристъпим към обработката.

### 8. МЕЖДУНАРОДНИ ТРАНСФЕРИ

8.1. Можем да прехвърляме и да поддържаме част от вашата лична информация на разположени извън Европейския съюз наши сървъри или бази данни.

8.2. Възможно е държавите, към които прехвърляме вашите данни, да не спазват същите закони за защита на данните като тези във вашата юрисдикция. За да сме сигурни, че вашите данни ще бъдат адекватно опазени, ние използваме разумни мерки за киберсигурност и/или прилагаме стандартни договорни клаузи (напр. обичайни разпоредби или споразумение/адендум за обработка на лични данни).

### 9. ПЕРИОД НА ЗАДЪРЖАНЕ

9.1. В зависимост от правното основание за получаване на лични данни, ние ще задържим вашата лична информация достатъчно дълго, така че да постигнем целите, за които тя е била събрана, и/или ще съхраняваме тези данни, ако допълнителни законови/регулаторни актове изискват от нас да ги запазим в рамките на периода, наложен и/или допустим съгласно действащото/приложимо законодателство.

9.2. Можете да изтриете вашите лични данни чрез премахването им от вашия акаунт. Като алтернатива можете да премахнете вашата страница, използвайки предоставената функция „Отстрани моя профил“.

9.3. Имаме право да свалим вашия акаунт или качените на него сведения при наличие на предвидените в действащия закон причини или ако условията налагат това да бъде извършено.

### 10. ВАШИ ЗАКОННИ ПРАВА

10.1. При определени обстоятелства ви се полагат права съгласно законодателството за защита на личните данни.

10.2. Достъп. Можете да поискате достъп до вашата лична информация („заявка за достъп от субект на данни“), в резултат на което ще получите копие от съхраняваните от нас ваши лични данни и ще проверите дали те се обработват от нас по законен начин.

10.3. Коригиране, преносимост и изтриване на вашата лична информация. Имате право да коригирате или да актуализирате вашите лични данни, да възразите срещу тяхната обработка, да поискате от нас да ограничим въпросната обработка или да заявите преносимост на тези данни. С оглед поверителността и безопасността на вашите лични данни, ние можем да поискаме от вас информация, която ще ни даде възможност да потвърдим вашата самоличност и правото ви на достъп до данните, включително търсене и предоставяне на поискани от вас лични данни, които се съхраняват при нас. Има случаи, когато приложимите нормативни актове или регулаторните изисквания ни позволяват или ни задължават да откажем предоставяне или заличаване на някои или на всички поддържани от нас лични данни.

10.4. Искане за изтриване на ваши лични данни. При липса на основателна причина за продължаване обработката на вашата лична информация, вие можете да поискате тази информация да бъде изтрита или премахната. Имате също така право да заявите изтриване или отстраняване на вашите лични данни, след като успешно сте упражнили полагащото ви се право на възражение срещу обработката (виж по-долу в текста), ако ние сме обработили вашата информация по незаконен начин или ако законът изисква от нас да заличим вашите лични данни. Имайте предвид все пак, че може и да не бъдем в състояние винаги да отговорим на вашето искане за изтриване, като конкретните правни причини за това ще ви бъдат съобщени към момента на подаване на вашата заявка.

10.5. Възражение срещу обработката на ваши лични данни, когато ние се уповаваме на легитимен интерес (или на интереса на някоя трета страна) и е налице основание, което ви кара да протестирате срещу обработката, тъй като сте с усещането, че тази обработка оказва влияние върху вашите основни права и свободи. Имате право да се обявите срещу нашата обработка на ваши лични данни за директни маркетингови цели, но в определени случаи можем да представим убедителни юридически доказателства, че обработката на вашата информация се ползва с предимство пред вашите права и свободи.

10.6. Искане за ограничена обработка на вашите лични данни. Дава ви се възможност да поискате от нас преустановяване на обработката на лични данни при следните сценарии: (a) искате от нас да проверим точността на данните; (b) използваме личните данни по неправомерен начин, но вие не желаете да ги изтриваме; (c) настоявате информацията да бъде съхранявана дори и след като нямаме повече нужда от нея, тъй като на вас ви се налага да установите, да упражните или да защитите определени правни претенции; или (d) възразили сте срещу използването на ваши лични данни, но ние трябва да проверим дали не разполагаме с по-важни законови основания за тяхното използване.

10.7. Заявка за прехвърляне на вашите лични данни към вас или към някоя трета страна. Вашите лични данни ще бъдат прехвърлени към вас или към посочено от вас трето лице в структуриран, често използван, машинно четим формат. Отбележете, че това право ще се прилага единствено към автоматизирана информация, за която вие първоначално сте ни дали вашето съгласие тя да бъде използвана, или която е била използвана от нас, за да установим контакт с вас.

10.8. Оттегляне във всеки един момент на съгласие, което ни е необходимо за обработка на вашите лични данни. Това няма да се отрази върху законосъобразността на която и да е било обработка, извършена преди оттеглянето на въпросното съгласие. Ако отмените вашето съгласие, ние може и да не успеем да ви предоставим определени продукти или услуги. В този конкретен случай ще ви уведомим в момента, в който оттеглите вашето съгласие.

10.9. Възражение срещу получаването на рекламни брошури по традиционна поща. Ако вече не желаете вашият уличен адрес да бъде използван от нас за изпращане на маркетингови брошури, моля, свържете се с нас или използвайте посочения в брошурите обратен адрес, за да подадете своето искане за отписване от по-нататъшни рекламни материали.

10.10. Имате право да премахнете самостоятелно вашия акаунт и съдържащата се в него информация, както и да извършвате промени и корекции в него.

10.11. Подаване на оплаквания. Ако смятате, че сме нарушили или накърнили вашите права за поверителност, моля, свържете се с нас и ние ще се опитаме да разрешим всички проблеми по един задоволителен за вас начин. Независимо от описаните тук по-горе подходи за упражняване на вашите правомощия, те няма да засегнат правото ви да подадете иск или жалба до вашия орган за защита на личните данни (повече подробности относно органите за защита на лични данни и техните координати можете да намерите на следния електронен адрес: https://ec.europa.eu/info/law/law-topic/data-protection/reform/what-are-data-protection-authorities-dpas_en ).

10.12. Ако искате да упражните някое от гореспоменатите права, моля, свържете се с нас чрез отдела за поддръжка или използвайте посочените в т. 2 данни за контакт. Ще направим всичко възможно, за да ви отговорим в рамките на 30 дни след получаване на вашето искане. Преди да разкрием каквато и да е било лична информация пред вас, ние ще трябва да проверим вашата самоличност.

### 11. МЕРКИ ЗА БЕЗОПАСНОСТ

11.1. Предприемаме технически, организационни и правни мерки, включително и криптиране, когато е необходимо, за да гарантираме, че вашите лични данни ще бъдат предпазени от неупълномощен или случаен достъп, изтриване, промяна, блокиране, копиране и разпространение.

11.2. Достъпът до вашия акаунт се оторизира чрез използване на вашите регистрационни данни (имейл адрес) и парола. Носите лична отговорност за конфиденциалността на тази информация. Не бива да споделяте с трети страни вашите идентификационни данни, като също така ви препоръчваме да предприемете стъпки за опазване на техния поверителен характер.